Zhongxiang

Zhongxiang (kinesisk: 钟祥; pinyin: Zhōngxiáng) er et byfylke i byprefekturet Jingmen i provinsen Hubei i Folkerepublikken Kina. 

Befolkningen var på  innbyggere i 1999.

Byfylket har fått tilnavnet «det lange livs by». Det har Kinas høyeste gjennomsnittlige levetidsforventning, på 75,9 år.

Historie
Zhongxiang er en av Chu-kulturens vugger. Den var den alternerende hovedstad for Chu-riket under vår- og høstannalenes tid og de stridende staters tid.

Ettersom Ming- keiseren Jiajing (regj. 1521–1567) ble født i og bodde i fylket før han tiltrådte, ble det prefekturet som Zhongxiang var sdministrasjonsstad for (Chengtian) et av de tre større prefekturer som ble direkte understilt sentralregjeringen. Straks han hadde inntatt keisertronen utropte Jiajing-keiseren retroaktivt sin døde far Zhu Youyuan (1476–1519) til Gongruixian-keiseren; hans mor ble enkekeiserinne Zhangsheng. De ble begravd i et overdådig mausoleum, kjent som Xianlinggraven, noen få kilometer nordøst for Zhongxiang. Mausoleet er nå et turistmål og ble i 2000 del av UNESCOs verdensarvsliste.  Gravområdet er på 136 hektar og er omgitt av høye murer. Byggingen begynte i 1519 og var ikke ferdig før i 1540. Anlegget minner om Minggravene nær Beijing, men dekker et større areal. Den er den enmeste Ming-grav som er blitt oppdaget i Sør-Kina, og omtales ofte som den 15. Ming-graven.

Administrative enheter
Subdistrikt:
Yingzhong (郢中街道), 49 km², 170.991 innbyggere;
Storkommuner:
Yangzi (洋梓镇), 403 km², 68.341 innbyggere; Changshou (长寿镇), 275 km², 27.535 innbyggere; Fengle (丰乐镇), 162 km², 68.700 innbyggere; Huji (胡集镇), 393 km², 129.891 innbyggere; Shuanghe (双河镇), 235 km², 46.220 innbyggere; Linkuang (磷矿镇), 219 km², 47.092 innbyggere; Wenji (文集镇), 128 km², 44.405 innbyggere; Lengshui (冷水镇), 314 km², 47.393 innbyggere; Shipai (石牌镇), 295 km², 84.296 innbyggere; Jiukou (旧口镇), 201 km², 103.514 innbyggere; Chaihu (柴湖镇), 225 km², 95.663 innbyggere; Changtan (长滩镇), 153 km², 20.338 innbyggere; Dongqiao (东桥镇), 256 km², 24.085 innbyggere; Kedian (客店镇), 293 km², 14.581 innbyggere; Zhangji (张集镇), 289 km², 22.805 innbyggere;
Kommune:
Jiuli for hui-kineserne (九里回族乡), 99 km², 16.718 innbyggere.

Referanser

Eksterne lenker 
 Lokalregjeringens hjemmesider  

Byfylker i Hubei
Jingmen